גיגנטופיס

גיגנטופיס (שם מדעי: Gigantophis; מילולית: "נחש ענק") הוא סוג של נחש קדום ענקי שחי בצפון אפריקה בסוף תקופת האאוקן לפני 37-35 מיליון שנה. מאובניו נמצאו במצרים ובאלג'יריה שכנראה היו לחות יותר מכיום. הנחש התגלה ב-1901 במצרים בידי החוקר צ'ארלס ויליאם אנדרוס.

נחש עצום זה נחשב לנחש הגדול ביותר בעולם, עד שב-2009 התגלה נחש גדול עוד יותר - הטיטאנובואה. אורכו המוערך הגיע ל-9.3-10.7 מטרים ומשקלו ל-700 ק"ג, הרבה יותר מאשר הנחשים הגדולים הקיימים היום, אנקונדה כהה ופיתון מרושת שאורכם עד 7 מטרים ומשקלם רק עד 500 ק"ג. עם זאת מחקרים מאוחרים יותר העריכו שהוא לא היה יותר ארוך מ-6 מטרים. הוא היה בעל חוליות רבות ושויך למשפחה הנכחדת מדצואידיים.

ככל הנראה הוא חי בביצות ויערות לחים במצרים הקדומה וניזון בעיקר מדגים. עם זאת בדומה לאנקונדה והפיתון המודרניים הוא יכל גם לטרוף יונקים קדומים, כמו הפיל הקדום מריתריום שהיה בגודל של חזיר.

בתרבות 
זוחל זה הופיע במשחק עולם היורה: המשחק.

קישורים חיצוניים

בעלי חיים שתוארו ב-1901
טקסונים שתוארו בידי צ'ארלס ויליאם אנדרוס
מדצואידיים
מגה-פאונה של הפלאוגן באפריקה
בעלי חיים שחיו באאוקן באפריקה
לפידוזאורים שחיו בפלאוגן
מאובני טקסונים שתוארו ב-1901